Siti Mariah Mahmud

Dr Siti Mariah Mahmud (lahir 14 Februari 1958) merupakan Ahli Dewan Negeri (ADN) Seri Serdang, Selangor dari Parti Amanah Negara. Beliau merupakan Ketua Angkatan Wanita Amanah Negara (AWAN).Kini beliau diberikan jawatan eksekutif negeri iaitu Ahli Majlis Mesyuarat Kerajaan Negeri (EXCO) Selangor dan memegang portfolio Pengerusi Jawatankuasa Tetap Kesihatan, Kebajikan, Pemberdayaan Wanita Dan Keluarga Negeri Selangor.

Ketika di dalam PAS beliau merupakan ahli Jawatankuasa PAS Pusat dan Timbalan Ketua Dewan Muslimat PAS Pusat.

Pendidikan
Beliau memperolehi ijazah sarjana muda perubatan dari Universiti Kaherah, Mesir serta Sarjana Fisiologi dari University of London United Kingdom dan Sarjana Pengurusan Perniagaan dari Universiti Kebangsaan Malaysia, Selangor.

Kerjaya
Beliau pernah menjadi pegawai perubatan dah pensyarah di Universiti Kebangsaan Malaysia (UKM)

Politik
Dalam Pilihan Raya Umum Malaysia 2008 beliau mengalahkan calon dari Barisan Nasional, S.A. Vigneswaran dengan majoriti sebanyak 20,751 undi. Beliau memperolehi 38,630 undi berbanding lawannya memperolehi hanya 17,879 undi. Majoriti yang diterima oleh beliau adalah yang tertinggi pernah dicatatkan oleh calon PAS walaupun beliau bertanding dalam kawasan Parlimen yang mempunyai peratusan pengundi India agak tinggi.

Pada Pilihan Raya Umum Malaysia 2018, beliau dipindahkan dari Parlimen Kota Raja ke DUN Seri Serdang. Beliau mengharungi cabaran yang besar untuk menentang penyandang Noor Hanim Ismail dari PAS yang bertanding atas gabungan Pakatan Rakyat pada pilihan raya sebelumnya dan Ketua Pembangkang dari Barisan Nasional, Dato' Dr. Mohamed Satim Diman.

Keputusan pilihan raya

Rujukan

Pautan luar 
 Biodata di Parlimen Malaysia
 Biodata di laman PRU12 PAS

Muslim Malaysia
Ahli politik Malaysia berketurunan Melayu
Orang hidup
Kelahiran 1958
Orang dari Kedah
Alumni Universiti Kebangsaan Malaysia
Ahli wanita Dewan Rakyat Malaysia
Bekas anggota Parti Islam Se-Malaysia
Anggota Parti Amanah Negara
Anggota wanita Parti Amanah Negara
Ahli Dewan Rakyat, Parlimen Malaysia ke-12
Ahli Dewan Rakyat, Parlimen Malaysia ke-13
Ahli Dewan Undangan Negeri Selangor ke-14
Doktor perubatan wanita Malaysia